Eiropas Parlamenta 2007. gada 26. aprīļa normatīvā rezolūcija par priekšlikumu Padomes regulai, ar ko izveido shēmu, lai kompensētu papildu izmaksas, kuras radušās Azoru salu, Madeiras, Kanāriju salu, Francijas Gviānas un Reinjonas departamentu zvejniecības produktu tirdzniecībā 2007.-2013. gadā (COM(2006)0740 - C6-0505/2006 - 2006/0247(CNS))



Oficiālais Vēstnesis 074 E , 20/03/2008 Lpp. 0735 - 0741



P6_TA(2007)0158 Papildu izmaksu kompensēšana, kuras radušās Azoru salu, Madeiras, Kanāriju salu, Francijas Gviānas un Reinjonas departamentu zvejniecības produktu tirdzniecībā 2007.—2013. gadā * Eiropas Parlamenta 2007. gada 26. aprīļa normatīvā rezolūcija par priekšlikumu Padomes regulai, ar ko izveido shēmu, lai kompensētu papildu izmaksas, kuras radušās Azoru salu, Madeiras, Kanāriju salu, Francijas Gviānas un Reinjonas departamentu zvejniecības produktu tirdzniecībā 2007.—2013. gadā (COM(2006)0740 — C6-0505/2006 — 2006/0247(CNS)) (Apspriežu procedūra) Eiropas Parlaments, - ņemot vērā Komisijas priekšlikumu Padomei (COM(2006)0740) [1], - ņemot vērā EK līguma 37. pantu un 299. panta 2. punktu, saskaņā ar kuriem Padome ar to ir apspriedusies (C6-0505/2006), - ņemot vērā Reglamenta 51. pantu, - ņemot vērā Zivsaimniecības komitejas ziņojumu, kā arī Budžeta komitejas un Reģionālās attīstības komitejas atzinumu (A6-0083/2007), 1. apstiprina grozīto Komisijas priekšlikumu; 2. aicina Komisiju attiecīgi grozīt tās priekšlikumu saskaņā ar EK līguma 250. panta 2. punktu; 3. aicina Padomi informēt Parlamentu, ja tā ir paredzējusi nepievienoties Parlamenta apstiprinātajam tekstam; 4. prasa Padomei vēlreiz ar to apspriesties, ja tā ir paredzējusi būtiski grozīt Komisijas priekšlikumu; 5. uzdod priekšsēdētājam nosūtīt Parlamenta nostāju Padomei un Komisijai. KOMISIJAS IEROSINĀTAIS TEKSTS | PARLAMENTA IZDARĪTIE GROZĪJUMI | Grozījums Nr. 1 Virsraksts Priekšlikums Padomes regulai, ar ko izveido shēmu, lai kompensētu papildu izmaksas, kuras radušās Azoru salu, Madeiras, Kanāriju salu, Francijas Gviānas un Reinjonas departamentu zvejniecības produktu tirdzniecībā 2007.—2013. gadā | Priekšlikums Padomes regulai, ar ko izveido shēmu, lai kompensētu papildu izmaksas, kuras rodas Azoru salu, Madeiras salu, Kanāriju salu, Franču Gviānas un Reinjonas departamentu zvejniecības produktu tirdzniecībā šo reģionu nošķirtības dēļ (Šis grozījums attiecas uz visu tekstu.) | Grozījums Nr. 2 - 1. apsvērums (jauns) | (- 1) Attālāko reģionu ekonomika ir nestabila, to raksturo nemainīgi strukturālie faktori, kas nosaka šo reģionu attīstību, un ekonomiskās diversifikācijas iespējas ir nelielas, tāpēc zivsaimniecības nozarei un senajām zvejas kopienām ir liela nozīme saimnieciskās darbības un darbavietu saglabāšanā, kā arī sociālās un ekonomiskās kohēzijas nodrošināšanā. | Grozījums Nr. 3 - 1.a apsvērums (jauns) | (- 1a) Jāņem vērā attālāko reģionu īpatnības un pašreizējās nozaru atšķirības, kas rada dažādas vajadzības. | Grozījums Nr. 4 - 1.b apsvērums (jauns) | (- 1b) Jāņem vērā transporta izmaksu un saistīto izmaksu pieaugums, kas ir īpaši konstatēts pēc 2003. gada un ko izraisījis naftas cenas straujais kāpums, kā rezultātā ir pieaugušas ar nošķirtību saistītās izmaksas. | Grozījums Nr. 5 1. apsvērums (1) Zvejniecība Kopienas attālākajos reģionos saskaras ar grūtībām un jo īpaši ar papildu izmaksām, kas dažu zvejas produktu tirdzniecībā radušās Līguma 299. panta 2. punktā norādīto nelabvēlīgo apstākļu dēļ un ko galvenokārt veido izmaksas par produktu transportēšanu uz Eiropas kontinentālo daļu. | (1) Zvejniecība Kopienas attālākajos reģionos saskaras ar grūtībām un jo īpaši ar papildu izmaksām, kas radušās saistībā ar dažu zvejniecības produktu ražošanu un tirdzniecību Līguma 299. panta 2. punktā norādīto nelabvēlīgo apstākļu dēļ un ko veido, piemēram, izmaksas par produktu transportēšanu uz Eiropas kontinentālo daļu. | Grozījums Nr. 6 5. apsvērums (5) Dalībvalstīm kompensācijas summas jānosaka tā, lai varētu pienācīgi atlīdzināt papildu izmaksas, kas attālākajos reģionos rodas īpašo nelabvēlīgo apstākļu dēļ un ko galvenokārt veido izmaksas par produktu transportēšanu uz Eiropas kontinentālo daļu. Lai novērstu pārmērīgu kompensāciju, summai jābūt proporcionālai papildu izmaksām un atbalsta maksājumiem, un tā nekādā ziņā nedrīkst pārsniegt noteiktu daļu no izmaksām par transportēšanu uz Eiropas kontinentālo daļu un citām saistītām izmaksām. Šajā nolūkā jāņem vērā arī citi valsts intervences veidi, kas ietekmē papildu izmaksu apjomu. | (5) Dalībvalstīm kompensācijas summas jānosaka tā, lai varētu pienācīgi atlīdzināt papildu izmaksas, kas attālākajos reģionos rodas īpašo nelabvēlīgo apstākļu dēļ un ko veido, piemēram, izmaksas saistībā ar produktu transportēšanu uz Eiropas kontinentālo daļu. Lai novērstu pārmērīgu kompensāciju, summai jābūt proporcionālai papildu izmaksām un atbalsta maksājumiem. Šajā nolūkā jāņem vērā arī citi valsts intervences veidi, kas ietekmē papildu izmaksu apjomu. | Grozījums Nr. 7 5.a apsvērums (jauns) | (5a) Pienācīgi jāņem vērā piekrastes sīkzvejas un nerūpnieciskās zvejas sociālekonomiskā nozīme attālākajos reģionos, kā arī nepieciešamība radīt šo zvejas veidu attīstībai vajadzīgos apstākļus. | Grozījums Nr. 8 5.b apsvērums (jauns) | (5b) Jāatļauj piegādes Kopienas tirgū, nepārsniedzot pašreizējo ražošanas apjomu, ja attālāko reģionu zvejas flotes nozveja ir nepietiekama, lai nodrošinātu piegādes vietējai zivju apstrādes nozarei. | Grozījums Nr. 9 6. apsvērums (6) Lai pienācīgi sasniegtu šīs regulas mērķus un nodrošinātu atbilstību kopējai zivsaimniecības politikai, atbalsts jāpiešķir tikai par tiem zvejas produktiem, kas iegūti un apstrādāti saskaņā ar šīs politikas noteikumiem. | (6) Lai pienācīgi sasniegtu šīs regulas mērķus un nodrošinātu atbilstību kopējai zivsaimniecības politikai, atbalsts būtu jāpiešķir par tiem zvejniecības produktiem, kas iegūti un apstrādāti saskaņā ar šīs politikas noteikumiem, kā arī par citām izejvielām, ko izmanto zvejniecības produktu apstrādē. | Grozījums Nr. 10 7.a apsvērums (jauns) | (7a) Lai mazinātu īpašās grūtības, kas pastāv saistībā ar zvejniecības produktu ražošanu attālākajos reģionos un ko nosaka šiem reģioniem raksturīgais tālums, izolētība uz salām, mazā teritorija, reljefs, klimats un tautsaimniecības atkarība no dažiem ražojumiem, var pieļaut atkāpi no Komisijas konsekventās politikas neatļaut valsts darbības atbalstu Līgumā minēto zvejniecības produktu ražošanai, apstrādei un tirdzniecībai. | Grozījums Nr. 11 9. apsvērums (9) Lai varētu pieņemt lēmumu par to, vai turpināt kompensēšanas shēmu pēc 2013. gada, Komisijai pirms shēmas darbības beigām Eiropas Parlamentam, Padomei un Eiropas Ekonomikas un sociālo lieto komitejai laikus jāiesniedz ziņojums, kura pamatā ir neatkarīgs vērtējums. | (9) Lai varētu pārskatīt kompensēšanas shēmu, ņemot vērā panākumus šīs regulas mērķu sasniegšanā, Komisijai ne vēlāk kā 2011. gada 31. decembrī Eiropas Parlamentam, Padomei un Eiropas Ekonomikas un sociālo lieto komitejai jāiesniedz ziņojums, kura pamatā ir neatkarīgs vērtējums, parādot šīs regulas ietvaros īstenoto darbību ietekmi un vajadzības gadījumā pievienojot tiesību aktu priekšlikumus. | Grozījums Nr. 12 1. pants, ievaddaļa Ar šo regulu laikposmam no 2007. līdz 2013. gadam izveido shēmu, lai piešķirtu kompensāciju par papildu izmaksām, kas 3. pantā minētajiem uzņēmējiem turpmāk norādīto reģionu zvejas produktu tirdzniecībā radušās šiem reģioniem raksturīgo nelabvēlīgo apstākļu dēļ (turpmāk tekstā — "kompensācija" | Ar šo regulu laikposmam no 2007. līdz 2013. gadam izveido shēmu, lai piešķirtu kompensāciju par nošķirtības izraisītajām papildu izmaksām, kas 3. pantā minētajiem uzņēmējiem turpmāk norādīto reģionu zvejniecības produktu tirdzniecībā radušās šiem attālākajiem reģioniem raksturīgo nelabvēlīgo apstākļu dēļ (turpmāk tekstā — "kompensācija" | Grozījums Nr. 13 3. panta 1. punkta ievaddaļa 1. Kompensāciju maksā turpmāk minētajiem uzņēmējiem, kam zvejas produktu tirdzniecībā rodas papildu izmaksas: | 1. Kompensāciju maksā turpmāk minētajiem uzņēmējiem, kam saistībā ar zvejniecības produktu tirdzniecību rodas papildu izmaksas, kuras rada 1. pantā minēto reģionu nošķirtība: | Grozījums Nr. 14 3. panta 1. punkta c) apakšpunkts c)apstrādes un tirdzniecības jomas uzņēmēji vai šādu uzņēmēju apvienības, kam attiecīgo produktu tirdzniecībā rodas papildu izmaksas. | c)apstrādes un tirdzniecības jomas uzņēmēji vai šādu uzņēmēju apvienības, kam attiecīgo produktu ražošanā, apstrādes gaitā un tirdzniecībā rodas papildu izmaksas. | Grozījums Nr. 15 4. panta 3. punkta ca) apakšpunkts (jauns) | ca)uzraudzība. | Grozījums Nr. 16 4. panta 4. punkta b) apakšpunkts b)kurus nozvejojuši Kopienas zvejas kuģi, kas nav reģistrēti kādā no 1. pantā minēto reģionu ostām, | b)kurus nozvejojuši Kopienas zvejas kuģi, kas nav reģistrēti kādā no 1. pantā minēto reģionu ostām, izņemot apstrādes produktus, kuros izmantotas 1. pantā minētajos reģionos ar Kopienas kuģiem nozvejotas zivis, kad vietējās flotes nozveja nav pietiekama, lai apgādātu vietējo apstrādes rūpniecību, | Grozījums Nr. 17 4.a pants (jauns) | 4.a pants Citi produkti, par kuriem var saņemt kompensāciju Kompensāciju var piešķirt arī par tiem produktiem, ko izmanto zvejniecības produktu apstrādes procesā, ja vien šādā gadījumā nenotiek Kopienas atbalsta uzkrāšanās. | Grozījums Nr. 18 5. panta 2. punkta a) apakšpunkts a)papildu izmaksas saistībā ar katru zvejas produktu, kas radušās attiecīgajiem reģioniem raksturīgo nelabvēlīgo apstākļu dēļ, jo īpaši izdevumi par transportēšanu uz Eiropas kontinentālo daļu; | a)papildu izmaksas saistībā ar katru zvejniecības produktu, kas radušās attiecīgajiem reģioniem raksturīgo nelabvēlīgo apstākļu dēļ, piemēram, izdevumi par transportēšanu uz Eiropas kontinentālo daļu un starp 1. pantā minētajiem reģioniem; | Grozījums Nr. 19 5. panta 2. punkta b) apakšpunkts b)visi citi valsts intervences veidi, kas ietekmē papildu izmaksu apjomu. | b)ikviena zvejniecības produkta papildu izmaksas saistībā ar transportēšanu, kuras radušās katrā no 1. pantā minētajiem reģioniem to ģeogrāfiskās izkliedētības dēļ; | Grozījums Nr. 20 5. panta 2. punkta ba) apakšpunkts (jauns) | ba)saņēmēju veidi, īpašu uzmanību pievēršot piekrastes sīkzvejai un nerūpnieciskajai zvejai; | Grozījums Nr. 21 5. panta 2. punkta bb) apakšpunkts (jauns) | bb)visi citi valsts intervences veidi, kas ietekmē papildu izmaksu apjomu. | Grozījums Nr. 22 5. panta 3. punkts 3. Kompensācija par papildu izmaksām ir proporcionāla papildu izmaksām, kuru atlīdzināšanai tā paredzēta, un nepārsniedz 75% no izmaksām par transportēšanu uz Eiropas kontinentālo daļu un saistītajām izmaksām. | 3. Kompensācija par papildu izmaksām ir proporcionāla papildu izmaksām, kuru atlīdzināšanai tā paredzēta, un sedz izmaksas par transportēšanu uz Eiropas kontinentālo daļu un starp 1. panta minētajiem reģioniem, kā arī citas saistītās izmaksas. | Grozījums Nr. 23 5. panta 4. punkta a) apakšpunkts a) Azoru salām un Madeirai 4283992 euro, | a) Azoru salām un Madeiras salām EUR 4855314, | Grozījums Nr. 24 5. panta 4. punkta b) apkšpunkts b) Kanāriju salām 5844076 euro, | b) Kanāriju salām EUR6623454, | Grozījums Nr. 25 5. panta 4. punkta c) apakšpunkts c) Franču Gviānai un Reinjonai 4868700 euro. | c) Franču Gviānai un Reinjonai EUR 5518000. | Grozījums Nr. 26 5. panta 4.a punkts (jauns) | 4.a Saistībā ar 4. punktā minētajām summām katru gadu tiks veiktas tehniskas korekcijas, kā tas paredzēts Eiropas Parlamenta, Padomes un Komisijas 2006. gada 17. maija Iestāžu nolīguma par budžeta disciplīnu un pareizu finanšu pārvaldību 16. punktā. [2]. | Grozījums Nr. 27 7. panta 1. punkts 1. Attiecīgās dalībvalstis četros mēnešos pēc šīs regulas spēkā stāšanās dienas iesniedz Komisijai 4. panta 1. punktā minēto sarakstu un daudzumus un dara zināmu 5. panta 1. punktā minēto kompensācijas apjomu, turpmāk tekstā kopā sauktus par "kompensācijas plānu". | 1. Attiecīgās dalībvalstis četru mēnešu laikā pēc šīs regulas stāšanās spēkā iesniedz Komisijai 4. panta 1. punktā minēto sarakstu un daudzumus, 5. panta 1. punktā minēto kompensācijas apjomu, kā arī detalizētu sarakstu ar īstenojamiem pasākumiem, kuru mērķis ir nodrošināt atbilstību 4. panta 2. līdz 4. punktā minētajiem nosacījumiem, ko turpmāk tekstā dēvē par "kompensācijas plānu". | Grozījums Nr. 28 7. panta 4. punkts 4. Ja dalībvalsts veic grozījumus atbilstīgi 6. pantam, tā iesniedz Komisijai grozīto kompensācijas plānu, un mutatis mutandis piemēro 2. un 3. punktā minēto procedūru | 4. Ja dalībvalsts veic grozījumus atbilstīgi 6. pantam, tā iesniedz Komisijai grozīto kompensācijas plānu. Ja Komisija četru nedēļu laikā pēc grozītā plāna saņemšanas attiecīgi nerīkojas, šo plānu uzskata par apstiprinātu. | Grozījums Nr. 29 7.a pants (jauns) | 7.a pants Summu koriģēšana Var veikt summu koriģēšanu vienas dalībvalsts reģioniem, nepārsniedzot šai regulai paredzēto vispārējo finansējumu. | Grozījums Nr. 30 7.b pants (jauns) | 7.b pants Valsts atbalsts 1. To zvejniecības produktu ražošanas, apstrādes un tirdzniecības jomā, kuriem piemēro Līguma 87., 88. un 89. pantu, Komisija var paredzēt darbības atbalstu, lai samazinātu attālāko reģionu īpašos ierobežojumus, ko rada to īpašās pazīmes un apstākļi. 2. Šādā gadījumā par valsts atbalstu dalībvalstis ir informē Komisiju kā kompensācijas mehānismos iesaistīto pusi, un Komisija to apstiprina saskaņā ar 7. pantu. Šādi paziņotu valsts atbalstu uzskata par paziņotu Līguma 88. panta 3. punkta pirmās daļas nozīmē. | Grozījums Nr. 31 8. panta 1. punkts 1. Katra attiecīgā dalībvalsts ik gadu sagatavo ziņojumu par kompensācijas izmaksāšanu un iesniedz to Komisijai līdz 30. aprīlim. | 1. Katra attiecīgā dalībvalsts ik gadu sagatavo ziņojumu par kompensācijas izmaksāšanu un iesniedz to Komisijai līdz 30. jūnijam. | Grozījums Nr. 32 8. panta 2. punkts 2. Komisija, pamatojoties uz neatkarīgu novērtējumu, vēlākais līdz 2011. gada 31. decembrim ziņo Eiropas Parlamentam, Padomei un Eiropas Ekonomikas un sociālo lieto komitejai par kompensēšanas shēmas īstenošanu, vajadzības gadījumā pievienojot tiesību aktu priekšlikumus. | 2. Komisija, pamatojoties uz neatkarīgu novērtējumu, vēlākais līdz 2011. gada 31. decembrimun pēc tam ik pēc pieciem gadiem ziņo Eiropas Parlamentam, Padomei un Eiropas Ekonomikas un sociālo lieto komitejai par kompensēšanas shēmas īstenošanu, vajadzības gadījumā pievienojot likumdošanas priekšlikumus. | Grozījums Nr. 33 10. pants Dalībvalstis pieņem attiecīgus noteikumus, lai nodrošinātu atbilstību šajā regulā izklāstītajām prasībām un darbību pareizību. | Dalībvalstis pieņem attiecīgus noteikumus, lai nodrošinātu atbilstību šajā regulā izklāstītajām prasībām un darbību pareizību. Noteikumus par zvejniecības produktu izsekojamību norāda precīzi, lai būtu iespējams skaidri noteikt, par kādiem produktiem kompensāciju nevar saņemt. | Grozījums Nr. 34 14. panta 2. punkts To piemēro no 2007. gada 1. janvāralīdz 2013. gada 31. decembrim. | To piemēro no 2007. gada 1. janvāra. | [1] OV vēl nav publicēts. [2] OV C 139, 14.6.2006., 1. lpp. --------------------------------------------------